CELEX: 62006TA0411
Language: lv
Date: 2008-10-08 00:00:00
Title: Lieta T-411/06: Pirmās instances tiesas 2008. gada 8. oktobra spriedums — Sogelma / AER (Būvdarbu publiskā iepirkuma līgums — Eiropas Rekonstrukcijas aģentūras uzaicinājums iesniegt piedāvājumu publiskā iepirkuma procedūrā — Lēmums atcelt uzaicinājumu iesniegt piedāvājumu publiskā iepirkuma procedūrā un publicēt jaunu — Prasība atcelt tiesību aktu — Pirmās instances tiesas kompetence — Iepriekšējas administratīvas sūdzības nepieciešamība — Termiņš prasības celšanai — Pilnvarojums — Pienākums norādīt pamatojumu — Lūgums atlīdzināt zaudējumus)

22.11.2008   
            
            
               LV
            
            
               Eiropas Savienības Oficiālais Vēstnesis
            
            
               C 301/32
            
         Pirmās instances tiesas 2008. gada 8. oktobra spriedums — Sogelma/AER
   
   (Lieta T-411/06) (1)
   
   (Būvdarbu publiskā iepirkuma līgums - Eiropas Rekonstrukcijas aģentūras uzaicinājums iesniegt piedāvājumu publiskā iepirkuma procedūrā - Lēmums atcelt uzaicinājumu iesniegt piedāvājumu publiskā iepirkuma procedūrā un publicēt jaunu - Prasība atcelt tiesību aktu - Pirmās instances tiesas kompetence - Iepriekšējas administratīvas sūdzības nepieciešamība - Termiņš prasības celšanai - Pilnvarojums - Pienākums norādīt pamatojumu - Lūgums atlīdzināt zaudējumus)
   (2008/C 301/51)
   Tiesvedības valoda — itāļu
   Lietas dalībnieki
   
      Prasītāja: Sogelma — Societá generale lavori manutenzioni appalti Srl, Scandicci (Itālija) (pārstāvji — E. Kapeli [E. Cappelli], P. de Katerini [P. De Caterini], A. Bandini [A. Bandini] un A. Žironi [A. Gironi], advokāti)
   
      Atbildētāja: Eiropas Rekonstrukcijas aģentūru (EAR) (pārstāvji — sākotnēji O. Kalha [O. Kalha], pēc tam M. Dišendorfers [M. Dischendorfer] un visbeidzot — R. Lundgrēns [R. Lundgren], pārstāvji, kuriem palīdz S. Bariati [S. Bariatti] un F. Skancāno [F. Scanzano], advokāti)
   
      Persona, kas iestājusies lietā, atbalstot atbildētāju: Eiropas Kopienu Komisija (pārstāvji — P. van Nufels [P. van Nuffel] un L. Prete [L. Prete])
   Priekšmets
   Lūgums atcelt AER lēmumus par uzaicinājuma iesniegt piedāvājumu būvdarbu publiskā iepirkuma procedūrā ar references numuru EuropeAid/120694/D/W/YU atcelšanu un jauna uzaicinājuma iesniegt piedāvājumu publiskā iepirkuma procedūrā publicēšanu, kā arī lūgumu atlīdzināt šķietami nodarīto kaitējumu
   Rezolutīvā daļa:
   
               1)
            
            
               prasību noraidīt;
            
         
               2)
            
            
               Sogelma — Societá generale lavori manutenzioni appalti Srl sedz savus un atlīdzina Eiropas Rekonstrukcijas aģentūras tiesāšanās izdevumus;
            
         
               3)
            
            
               Komisija sedz savus tiesāšanās izdevumus pati.
            
         
      (1)  OV C 42, 24.2.2007.